Matul il-jiem li għaddew, il-Gvern wera li hu flessibbli u raġjonevoli dwar il-Programm ta’ Ċittadinanza b’ Investiment. Il-Gvern sema’ dak li qed jgħidu n-nies u ċċaqlaq biex neħħa l-parti li għandha x’ taqsam mas-segretezza u rfina l-programm. Dan intqal permezz ta’ stqarrija uffiċjali maħruġa mill-Uffiċċju tal-Prim Ministru. Il-Gvern jawgura li fil-jiem li ġejjin, l-Oppożizzjoni ukoll tkun lesta tiċċaqlaq biex verament turi li lesta tiddiskuti u tasal għal ftehim. L-Istqarrija tenniet li l-Gvern ifakkar li d-dħul mill-Programm ta’ Ċittadinanza b’ Investiment huwa parti mill-budget tas-sena d-dieħla, li ġie approvat mill-Parlament u li għadda għand il-Kummissjoni Ewropea fi skeda ta’ ħinijiet iddettati minn skadenzi Ewropej. Il-Gvern temmm jgħid li issa jiġbed l-attenzjoni li mhux minnu dak li qal il-Kap tal-Oppożizzjoni, li hemm bżonn li l-liġi prinċipali terġa’ tittella’ l-Parlament biex titneħħa l-parti tas-segretezza. Miżuri bħal dawn huma mil-legiżlazzjoni sussidjarja, kkonkludiet l-istqarrija. Reazzjoni PN